Diari Oficial de la Generalitat Valenciana


Sumari del DOGV 6376, del 14-10-2010 (2010/10022)

Aprovació definitiva de la modificació de l'article 9.12 de les Ordenances del Pla General d'Ordenació Urbana.
--------------------------------------------------------------------------------------------------------------

### Dades del document

Número de DOGV
:   6376

Data del DOGV
:   14-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10816


Data del document
:   28-09-2010

Organisme emissor
:   Ajuntament de Massanassa

Tipus de document
:   Anunci

Descriptors 

:   * Massanassa
    * administració local
    * pla d'urbanisme

Aprovació definitiva de la modificació de l'article 9.12 de les Ordenances del Pla General d'Ordenació Urbana. [2010/10860]  
Per Acord de Ple de data 12 de març de 2009, s'aprova amb caràcter definitiu la modificació de l'article 9.12 de les Ordenances del Pla General d'Ordenació Urbana, la redacció de la qual queda establit de la manera següent:  
«9.12 Aparcaments  
A) S'entén per plaça d'aparcament un mínim de 20 m² per vehicle, inclosos accessos, rampes, etc., excepte aparell elevador.  
Tot edifici de nova planta estarà obligat a incloure, per a l'obtenció de llicència d'obra, la dotació mínima d'aparcaments que s'establix a continuació, excepte en els edificis sitis en la zona del nucli antic, que es regulen per l'ordenança específica d'eixa zona.  
La dotació mínima d'aparcaments serà la següent:  
En vivendes: una plaça per vivenda.  
En despatxos i oficines: una plaça per cada 100 m² d'edificació destinada a este ús.  
En establiments hotelers, comercials, d'espectacles, sanitaris i semblants: una plaça per cada 5 empleats o cada 100 m² d'edificació destinada a altres usos.  
En indústries: una plaça per cada 5 empleats o cada 100 m² d'edificació.  
En edificis públics: una plaça per cada 100 m² d'edificació.  
Esta dotació d'aparcaments podrà situar-se:  
1. En el propi solar, en soterrani, semisoterrani o planta baixa.  
2. En la mateixa illa de l'edifici a construir, amb accessos unificats i mancomunitat d'ús i propietat, en planta baixa, o soterrani del pati interior o en espais oberts privats i mancomunats.  
L'ús dels dits soterranis o plantes baixes haurà de quedar inexcusablement adscrit per a aparcament, sense que puga ser en cap cas destinat a cap altre ús.  
Quan el front de fatxada siga menor de 10 m podrà considerar-se que tècnicament hi ha impossibilitat manifesta per a exigir la solució núm. 1.  
La utilització d'aparell elevador de vehicles es farà d'acord amb el que disposen les Ordenances de Vivendes de Protecció Oficial, i serà preferent la utilització de rampes.  
B) Garatges subterranis sota places o jardins d'ús privat comunitari:  
En les places o jardins d'ús privat comunitari es permetran construccions subterrànies amb destinació a garatge aparcament.  
Estes construccions hauran de tindre una coberta que permeta una capa de terra d'enjardinament de 0,60 m de grossària i instal·lació de jocs infantils, i hauran de quedar garantides en el projecte de construcció la seguretat, i salubritat, així com l'evacuació d'aigües pluvials i el degut aïllament de la superfície.  
Els garatges s'ajustaran al que disposen les Ordenances de Vivendes de Protecció Oficial.  
C) Aparcaments en subsòl sota domini públic:  
1. Tots els carrers, viari, jardins i espais d'ús públic en general previstos pel planejament (general i de desenvolupament) es consideren d'ús públic i tindran el caràcter de domini públic. La condició d'ús públic d'estos espais es mantindrà encara que la seua conservació i manteniment estiguera a càrrec dels particulars en les formes previstes pel Pla General i la legislació urbanística.  
2. És compatible l'existència de sòl d'ús públic sobre el sòl, amb el subsòl de caràcter patrimonial destinat a aparcaments.  
3. L'Ajuntament, amb la definició del corresponent projecte o proposta d'ubicació d'estos usos en el subsòl, determinarà respecte a la resta del subsòl dels terrenys afectes a l'ús i domini públic el seu caràcter de servici públic o patrimonial, en funció de la justificació de les condicions més aconsellables per a la seua edificació i gestió com a ús d'interés públic.  
En cas d'optar per la definició del subsòl per a la ubicació d'usos admesos pel planejament, com de caràcter patrimonial, per a l'explotació privada d'aparcaments es procedirà a la desafectació d'este com a bé de domini públic, a través del procediment previst en el Reglament de Béns de les Corporacions Locals.   
4. S'establix expressament el caràcter patrimonial del subsòl de la dotació pública denominada Parc Camp del Túria, podent ser alienat per l'Ajuntament per a l'ús d'aparcament subterrani de destí privat, quedant limitada l'afecció demanial al sòl i al vol.  
La instal·lació privada s'executarà a partir d'un pla o conjunt de plans, depenent de la topografia del terreny, que denominarem de referència per a establir, en cada cas, la franja de terreny que es manté de titularitat pública. Es definiran pels servicis tècnics municipals, en funció de l'acabat superficial que acorde l'Ajuntament. Els dits nivells hauran de ser fixats amb precisió en els projectes i ser objecte d'aprovació municipal. Per davall d'eixe pla hauran d'incloure's, almenys, tots els elements estructurals, així com les solucions constructives d'impermeabilització del forjat de sostre de la primera planta de soterrani.  
5. Els edificis destinats a este ús hauran de complir els paràmetres mínims establits en les disposicions legals de qualsevol tipus que afecten este tipus d'ús i edificació.»  
El que es fa públic en compliment del que disposa l'article 104 de la Llei 16/2005, de 30 de desembre, de la Generalitat Valenciana.  
Contra l'expressat acord, que posa fi a la via administrativa, podrà interposar-se recurs contenciós administratiu en el termini de dos mesos comptats des de l'endemà de la publicació de l'acord, davant de la Sala Contenciosa Administrativa del Tribunal Superior de Justícia de la Comunitat Valenciana.  
Massanassa, 28 de setembre de 2010.- L'alcalde president: Vicente Pastor Codoñer.